Þórgnýr Einar Albertsson skrifar 17. maí 2019 07:45 Einn þeirra sem ásælast sæti May er fyrrverandi utanríkisráðherrann Boris Johnson . EPA / NEIL HALL Theresa May , forsætisráðherra Bretlands , hét því í gær að leggja fram áætlun um val á arftaka , það er nýjum formanni Íhaldsflokksins , þegar næsta atkvæðagreiðsla um Brexit-samning hennar er að baki . Sú atkvæðagreiðsla fer fram á breska þinginu í byrjun júní . Þingið hefur í þrígang hafnað samningnum . Samkvæmt heimildum Breska ríkisútvarpsins mun May segja af sér ef sagan endurtekur sig og samningnum er hafnað . Einn þeirra sem ásælast sæti May er fyrrverandi utanríkisráðherrann Boris Johnson . Hann sagði í gær að hann ætlaði án nokkurs vafa að sækjast eftir formennsku þegar þar að kemur .